钦定古今图书集成/明伦汇编/氏族典/第235卷 > 张载
## 钦定古今图书集成/明伦汇编/氏族典/第235卷 > 张载

按《晋书张载传》，“载字孟阳，安平人也。父收，蜀郡太守。
载性闲雅，博学有文章。太康初，至蜀省父，道经剑阁，
载以蜀人恃险好乱，因著铭以作诫。益州刺史张敏
见而奇之，乃表上其文。武帝遣使镌之于剑阁山焉。
载又为《濛汜赋》，司隶校尉傅元见而嗟叹，以车迎之，
言谈尽日，为之延誉，遂知名。起家佐著作郎，出补肥”
乡令，复为著作郎，转太子中舍人，迁乐安相、弘农太
守。长沙王乂请为记室督，拜中书侍郎，复领著作。载
见世方乱，无复进仕意，遂称疾笃告归，卒于家。